biswa921/hiwiki-latest-pages-articles-raw huggingface dataset:
रत्नमञ्जरी (सिंहासन बत्तीसी)

अंगूठाकार|विक्रम साम्रट् 
यह सिंहासन बत्तीसी की पहली पुतली थी। उसने राजा विक्रम के जन्म तथा इस सिंहासन प्राप्ति की कथा सुनायी। 

आर्याव में एक राज्य था जिसका नाम था अम्बावती। वहाँ के राजा गंधर्वसेन ने चारों वर्णों की स्त्रियों से चार विवाह किये थे। ब्राह्मणी के पुत्र का नाम ब्रह्मवीत था। क्षत्राणी के तीन पुत्र हुए- शंख, विक्रम तथा भर्तृहरि। वैश्य पत्नी ने चन्द्र नामक पुत्र को जन्म दिया तथा शूद्र पत्नी ने धन्वन्तरि नामक पुत्र को। ब्रह्मणीत को गंधर्वसेन ने अपना दीवान बनाया, पर वह अपनी जिम्मेवारी अच्छी तरह नहीं निभा सका और राज्य से पलायन कर गया। कुछ समय भटकने के बाद धारानगरी में ऊँचा ओहदा प्राप्त किया तथा एक दिन राजा का वध करके ख़ुद राजा बन गया। काफी दिनों के बाद उसने उज्जैन लौटने का विचार किया, लेकिन उज्जैन आते ही उसकी मृत्यु हो गई।

क्षत्राणी के बड़े पुत्र शंख को शंका हुई कि उसके पिता विक्रम को योग्य समझकर उसे अपना उत्तराधिकारी घोषित कर सकते हैं और उसने एक दिन सोए हुए पिता का वध करके स्वयं को राजा घोषित कर दिया। हत्या का समाचार दावानल की तरह फैला और उसके सभी भाई प्राण रक्षा के लिए भाग निकले। विक्रम को छोड़कर बाकी सभी भाइयों का पता उसे चल गया और वे सभी मार डाले गए। बहुत प्रयास के बाद शंख को पता चला कि घने जंगल में सरोवर के बगल में एक कुटिया में विक्रम रह रहा है तथा कंदमूल खाकर घनघोर तपस्या में रत है। वह उसे मारने की योजना बनाने लगा और एक तांत्रिक को उसने अपने षडयंत्र में शामिल कर लिया।

योजनानुसार तांत्रिक विक्रम को भगवती आराधना के लिए राज़ी करता तथा भगवती के आगे विक्रम के सर झुकाते ही शंख तलवार से वार करके उसकी गर्दन काट डालता। मगर विक्रम ने खतरे को भाँप लिया और तांत्रिक को सर झुकाने की विधि दिखाने को कहा। शंख मन्दिर में छिपा हुआ था। उसने विक्रम के धोखे में तांत्रिक की हत्या कर दी। विक्रम ने झपट कर शंख की तलवार छीन कर उसका सर धड़ से अलग कर दिया। शंख की मृत्यु के बाद उसका राज्यारोहण हुआ। एक दिन शिकार के लिए विक्रम जंगल गए। मृग का पीछा करते-करते सबसे बिछुड़कर बहुत दूर चले आए। उन्हें एक महल दिखा और पास आकर पता चला कि वह महल तूतवरण का है जो कि राजा बाहुबल का दीवान है। तूतवरण ने बात ही बात में कहा कि विक्रम बड़े ही यशस्वी राजा बन सकते हैं, यदि राजा बाहुबल उनका राजतिलक करें। और उसने यह भी बताया कि भगवान शिव द्वारा प्रदत्त अपना स्वर्ण सिंहासन अगर बाहुबल विक्रम को दे दें तो विक्रम चक्रवर्ती सम्राट बन जांएगे। बाहुबल ने विक्रम का न केवल राजतिलक किया, बल्कि खुशी-खुशी उन्हें स्वर्ण सिंहासन भी भेंट कर दिया। कालांतर में विक्रमादित्य चक्रवर्ती सम्राट बन गए और उनकी कीर्तिपताका सर्वत्र लहरा उठी।
 सिंहासन बत्तीसी की अन्य पुतलियाँ
कामकंदला (सिंहासन बत्तीसी)

अंगूठाकार|राजा विक्रमादित्य
चौथी पुतली कामकंदला की कथा से भी विक्रमादित्य की दानवीरता तथा त्याग की भावना का पता चलता है। वह इस प्रकार है-

एक दिन राजा विक्रमादित्य दरबार को सम्बोधित कर रहे थे तभी किसी ने सूचना दी कि एक ब्राह्मण उनसे मिलना चाहता है। विक्रमादित्य ने कहा कि ब्राह्मण को अन्दर लाया जाए। जब ब्राह्मण उनसे मिला तो विक्रम ने उसके आने का प्रयोजन पूछा। ब्राह्मण ने कहा कि वह किसी दान की इच्छा से नहीं आया है, बल्कि उन्हें कुछ बतलाने आया है। उसने बतलाया कि मानसरोवर में सूर्योदय होते ही एक खम्भा प्रकट होता है जो सूर्य का प्रकाश ज्यों-ज्यों फैलता है ऊपर उठता चला जाता है और जब सूर्य की गर्मी अपनी पराकाष्ठा पर होती है तो सूर्य को स्पर्श करता है। ज्यों-ज्यों सूर्य की गर्मी घटती है छोटा होता जाता है तथा सूर्यास्त होते ही जल में विलीन हो जाता है। विक्रम के मन में जिज्ञासा हुई कि ब्राह्मण का इससे अभिप्राय क्या है। ब्राह्मण उनकी जिज्ञासा को भाँप गया और उसने बतलाया कि भगवान इन्द्र का दूत बनकर वह आया है ताकि उनके आत्मविश्वास की रक्षा विक्रम कर सकें। उसने कहा कि सूर्य देवता को घमण्ड है कि समुद्र देवता को छोड़कर पूरे ब्रह्माण्ड में कोई भी उनकी गर्मी को सहन नहीं कर सकता। 

देवराज इन्द्र उनकी इस बात से सहमत नहीं हैं। उनका मानना हे कि उनकी अनुकम्पा प्राप्त मृत्युलोक का एक राजा सूर्य की गर्मी की परवाह न करके उनके निकट जा सकता है। वह राजा आप हैं। राजा विक्रमादित्य को अब सारी बात समझ में आ गई। उन्होंने सोच लिया कि प्राणोत्सर्ग करके भी सूर्य भगवान को समीप से जाकर नमस्कार करेंगे तथा देवराज के आत्मविश्वास की रक्षा करेंगे। उन्होंने ब्राह्मण को समुचित दान-दक्षिणा देकर विदा किया तथा अपनी योजना को कार्य-रुप देने का उपाय सोचने लगे। उन्हें इस बात की खुशी थी कि देवतागण भी उन्हें योग्य समझते हैं। भोर होने पर दूसरे दिन वे अपना राज्य छोड़कर चल पड़े। एकान्त में उन्होंने माँ काली द्वारा प्रदत्त दोनों बेतालों का स्मरण किया। दोनों बेताल तत्क्षण उपस्थित हो गए। 

विक्रम को उन्होंने बताया कि उन्हें उस खम्भे के बारे में सब कुछ पता है। दोनों बेताल उन्हें मानसरोवर के तट पर लाए। रात उन्होंने हरियाली से भरी जगह पर काटी और भोर होते ही उस जगह पर नज़र टिका दी जहाँ से खम्भा प्रकट होता। सूर्य की किरणों ने ज्योंहि मानसरोवर के जल को छुआ कि एक खम्भा प्रकट हुआ। विक्रम तुरन्त तैरकर उस खम्भे तक पहुँचे। खम्भे पर ज्योंहि विक्रम चढ़े जल में हलचल हुई और लहरें उठकर विक्रम के पाँव छूने लगीं। ज्यों-ज्यों सूर्य की गर्मी बढी, खम्भा बढ़ता रहा। दोपहर आते-आते खम्भा सूर्य के बिल्कुल करीब आ गया। तब तक विक्रम का शरीर जलकर बिल्कुल राख हो गया था। सूर्य भगवान ने जब खम्भे पर एक मानव को जला हुआ पाया तो उन्हें समझते देर नहीं लगी कि विक्रम को छोड़कर कोई दूसरा नहीं होगा। उन्होंने भगवान इन्द्र के दावे को बिल्कुल सच पाया। 

उन्होंने अमृत की बून्दों से विक्रम को जीवित किया तथा अपने स्वर्ण कुण्डल उतारकर उन्हें भेंट कर दिए। उन कुण्डलों की विशेषता थी कि कोई भी इच्छित वस्तु वे कभी भी प्रदान कर देते। सूर्य देव ने अपना रथ अस्ताचल की दिशा में बढ़ाया तो खम्भा घटने लगा। सूर्यास्त होते ही खम्भा पूरी तरह घट गया और विक्रम जल पर तैरने लगे। तैरकर सरोवर के किनारे आए और दोनों बेतालों का स्मरण किया। बेताल उन्हें फिर उसी जगह लाए जहाँ से उन्हें सरोवर ले गए थे। विक्रम पैदल अपने महल की दिशा में चल पड़े। कुछ ही दूर पर एक ब्राह्मण मिला जिसने उनसे वे कुण्डल मांग लिए। विक्रम ने बेहिचक उसे दोनों कुण्डल दे दिए। उन्हें बिल्कुल मलाल नहीं हुआ।
 सिंहासन बत्तीसी की अन्य पुतलियाँ
कौमुदी (सिंहासन बत्तीसी)

500px|कौमुदी (सिंहासन बत्तीसी)|

सातवीं पुतली कौमुदी ने जो कथा कही वह इस प्रकार है- एक दिन राजा विक्रमादित्य अपने शयन-कक्ष में सो रहे थे। अचानक उनकी नींद करुण-क्रन्दन सुनकर टूट गई। उन्होंने ध्यान लगाकर सुना तो रोने की आवाज नदी की तरफ से आ रही थी और कोई स्त्री रोए जा रही थी। विक्रम की समझ में नहीं आया कि कौन-सा दुख उनके राज्य में किसी स्त्री को इतनी रात गए बिलख-बिलख कर रोने को विवश कर रहा है। उन्होंने तुरन्त राजपरिधान पहना और कमर में तलवार लटका कर आवाज़ की दिशा में चल पड़े। क्षिप्रा के तट पर आकर उन्हें पता चला कि वह आवाज़ नदी के दूसरे किनारे पर बसे जंगल से आ रही है। उन्होंने तुरन्त नदी में छलांग लगा दी तथा तैरकर दूसरे किनारे पर पहुँचे। फिर चलते-चलते उस जगह पहुँचे जहाँ से रोने की आवाज़ आ रही थी। उन्होंने देखा कि झाड़ियों में बैठी एक स्त्री रो रही है। 

उन्होंने उस स्त्री से रोने का कारण पूछा। स्त्री ने कहा कि वह कई लोगों को अपनी व्यथा सुना चुकी है, मगर कोई फायदा नहीं हुआ। राजा ने उसे विश्वास दिलाया कि वे उसकी मदद करने का हर संभव प्रयत्न करेंगे। तब स्त्री ने बताया कि वह एक चोर की पत्नी है और पकड़े जाने पर नगर कोतवाल ने उसे वृक्ष पर उलटा टँगवा दिया है। राजा ने पूछा क्या वह इस फैसले से खुश नहीं है। इस पर औरत ने कहा कि उसे फैसले पर कोई आपत्ति नहीं है, लेकिन वह अपने पति को भूखा-प्यासा लटकता नहीं देख सकती। चूँकि न्याय में इस बात की चर्चा नहीं कि वह भूखा-प्यासा रहे, इसलिए वह उसे भोजन तथा पानी देना चाहती है। 

विक्रम ने पूछा कि अब तक उसने ऐसा किया क्यों नहीं। इस पर औरत बोली कि उसका पति इतनी ऊँचाई पर टँगा हुआ है कि वह बगैर किसी की सहायता के उस तक नहीं पहुँच सकती और राजा के डर से कोई भी दण्डित व्यक्ति की मदद को तैयार नहीं होता। तब विक्रम ने कहा कि वह उनके साथ चल सकती है। दरअसल, वह औरत पिशाचिनी थी और वह लटकने वाला व्यक्ति उसका पति नहीं था। वह उसे राजा के कन्धे पर चढ़कर खाना चाहती थी। जब विक्रम उस पेड़ के पास आए तो वह उस व्यक्ति को चट कर गई। तृप्त होकर विक्रम को उसने मनचाही चीज़ माँगने को कहा। विक्रम ने कहा वह अन्नपूर्णा प्रदान करे जिससे उनकी प्रजा कभी भूखी न रहे। इस पर वह पिशाचिनी बोली कि अन्नपूर्णा देना उसके बस में नहीं, लेकिन उसकी बहन प्रदान कर सकती है। विक्रम उसके साथ चलकर नदी किनारे आए जहाँ एक झोपड़ी थी। 

पिशाचिनी के आवाज़ देने पर उसकी बहन बाहर निकली। बहन को उसने राजा का परिचय दिया और कहा कि विक्रमादित्य अन्नपूर्णा के सच्चे अधिकारी है, अत: वह उन्हें अन्नपूर्णा प्रदान करे। उसकी बहन ने सहर्ष अन्नपूर्णा उन्हें दे दी। अन्नपूर्णा लेकर विक्रम अपने महल की ओर रवाना हुए। तब तक भोर हो चुकी थी। रास्ते में एक ब्राह्मण मिला। उसने राजा से भिक्षा में भोजन माँगा। विक्रम ने अन्नपूर्णा पात्र से कहा कि ब्राह्मण को पेट भर भोजन कराए। सचमुच तरह-तरह के व्यंजन ब्राह्मण कि सामने आ गए। जब ब्राह्मण ने पेट भर खाना खा लिया तो राजा ने उसे दक्षिणा देना चाहा। ब्राह्मण अपनी आँखों से अन्नपूर्णा पात्र का चमत्कार देख चुका था, इसलिए उसने कहा- "अगर आप दक्षिणा देना ही चाहते है तो मुझे दक्षिणास्वरुप यह पात्र दे दें, ताकि मुझे किसी के सामने भोजन के लिए हाथ नहीं फैलाना पड़े।" विक्रम ने बेहिचक उसी क्षण उसे वह पात्र दे दिया। ब्राह्मण राजा को आशीर्वाद देकर चला गया और वे अपने महल लौट गए।
 सिंहासन बत्तीसी की अन्य पुतलियाँ
सत्यवती (सिंहासन बत्तीसी)

अंगूठाकार|राजा विकराम अधित्या
सोलहवीं पुतली सत्यवती ने जो कथा कही वह इस प्रकार है- राजा विक्रमादित्य के शासन काल में उज्जैन नगरी का यश चारों ओर फैला हुआ था। एक से बढ़कर एक विद्वान उनके दरबार की शोभा बढ़ाते थे और उनकी नौ जानकारों की एक समिति थी जो हर विषय पर राजा को परामर्श देते थे, तथा राजा उनके परामर्श के अनुसार ही राज-काज सम्बन्धी निर्णय लिया करते थे। एक बार ऐश्वर्य पर बहस छिड़ी, तो मृत्युलोक की भी बात चली। राजा को जब पता चला कि पाताल लोक के राजा शेषनाग का ऐश्वर्य देखने लायक है और उनके लोक में हर तरह की सुख-सुविधाएँ मौजूद है। चूँकि वे भगवान विष्णु के खास सेवकों में से एक हैं, इसलिए उनका स्थान देवताओं के समकक्ष है। उनके दर्शन से मनुष्य का जीवन धन्य हो जाता है। 

विक्रमादित्य ने सशरीर पाताल लोक जाकर उनसे भेंट करने की ठान ली। उन्होंने दोनों बेतालो का स्मरण किया। जब वे उपस्थित हुए, तो उन्होंने उनसे पाताल लोक ले चलने को कहा। बेताल उन्हें जब पाताल लोक लाए, तो उन्होंने पाताल लोक के बारे में दी गई सारी जानकारी सही पाई। सारा लोक साफ-सुथरा तथा सुनियोजित था। हीरे-जवाहरात से पूरा लोक जगमगा रहा था। जब शेषनाग को ख़बर मिली कि मृत्युलोक से कोई सशरीर आया है तो वे उनसे मिले। राजा विक्रमादित्य ने पूरे आदर तथा नम्रता से उन्हें अपने आने का प्रयोजन बताया तथा अपना परिचय दिया। उनके व्यवहार से शेषनाग इतने प्रसन्न हो गए कि उन्होंने चलते वDत उन्हें चार चमत्कारी रत्न उपहार में दिए। पहले रत्न से मुँहमाँगा धन प्राप्त किया जा सकता था। 

दूसरा रत्न माँगने पर हर तरह के वस्र तथा आभूषण दे सकता था। तीसरे रत्न से हर तरह के रथ, अश्व तथा पालकी की प्राप्ति हो सकती थी। चौथा रत्न धर्म-कार्य तथा यश की प्राप्ति करना सकता था। काली द्वारा प्रदत्त दोनों बेताल स्मरण करने पर उपस्थित हुए तथा विक्रम को उनके नगर की सीमा पर पहुँचा कर अदृश्य हो गए। चारों रत्न लेकर अपने नगर में प्रविष्ट हुए ही थे कि उनका अभिवादन एक परिचित ब्राह्मण ने किया। उन्होंने राजा से उनकी पाताल लोक की यात्रा तथा रत्न प्राप्त करने की बात जानकर कहा कि राजा की हर उपलब्धि में उनकी प्रजा की सहभागिता है। राजा विक्रमादित्य ने उसका अभिप्राय समझकर उससे अपनी इच्छा से एक रत्न ले लेने को कहा। ब्राह्मण असमंजस में पड़ गया और बोला कि अपने परिवार के हर सदस्य से विमर्श करने के बाद ही कोई फैसला करेगा। जब वह घर पहुँचा और अपनी पत्नी बेटे तथा बेटी से सारी बात बताई, तो तीनों ने तीन अलग तरह के रत्नों में अपनी रुचि जताई। ब्राह्मण फिर भी किसी निष्कर्ष पर नहीं पहुँच सका और इसी मानसिक दशा में राजा के पास पहुँच गया। विक्रम ने हँसकर उसे चारों के चारों रत्न उपहार में दिए।
 सिंहासन बत्तीसी की अन्य पुतलियाँ
तुला राशि

तुला (♎) राशि चक्र में सातवीं राशि है।
{{तुला राशि सन्दूक}के जातकों की मनोदशा का केवल यही वर्णन नहीं है। भारतीय जनतंत्र में आज जिस व्‍यक्ति की छाप सबसे बड़ी है वह तुला राशि का ही जातक था। मैं बात कर रहा हूं राष्‍ट्रपिता महात्‍मा गांधी की। बाजार में अपनी तुला लिए खड़े व्‍यक्ति के रूप में तुला राशि को दिखाया गया है। विचारों से सम और हर बात को पूरी तरह तौलकर देखने वाला जातक तुला राशि का होगा। हालाँकि इस राशि पर शुक्र का आधिपत्‍य है, इस कारण तुला राशि के जातकों को बनने संवरने, संगीत, चित्रकारी और बागवानी जैसे शौक होते हैं। इसके बावजूद रचनात्‍मक आलोचना और राजनैतिक चातुर्य इन जातकों का ऐसा कौशल होता है कि दूसरे लोग इनसे चकित रहते हैं। वणिक बुद्धि के कारण वाद विवाद में पड़ने के बजाय समझौता करने में अधिक यकीन रखते हैं।

thumb|Libra zodiac sign

प्रकृति
इन जातकों का शरीर दुबला पतला और अच्‍छे गठन वाला होता है। चेहरा सुंदर भी न हो तो मुस्‍कान मोहक होती है। इन जातकों को विपरीत योनि वाले सहज आकर्षित करते हैं। हालाँकि इन जातकों की शारीरिक संरचना सुदृढ़ होती है, लेकिन रोग प्रतिरोधक क्षमता अपेक्षाकृत कम होने के कारण बीमारियों की पकड़ में जल्‍दी आते हैं। साझीदार के साथ व्‍यापार करना इनके लिए ठीक रहता है। जातक उचित समय पर सही सलाह देता है। ऐसे में साझेदार भी ज्‍यादातर फायदे में रहते हैं। एक बार मित्र बना लें तो हमेशा के लिए अच्‍छे मित्र सिद्ध होते हैं। इन जातकों का पंचमेश शनि होता है। इस कारण तुला लग्‍न के जातकों के अव्‍वल तो संतान कम होती है और अधिक हो भी जाए तो संतान का सुख कम ही मिलता है। इनके लिए शुभ दिन रविवार और सोमवार बताए गए हैं। शुभ रंग नारंगी, श्‍वेत और लाल तथा शुभ अंक एक व दस हैं।

 बाहरी कडि़यां 

श्रेणी:ज्योतिष
वॄश्चिक राशि

प्रकृति
वृश्चिक राशि की प्रकृति - स्वल्प, अगवाला, बहुपाद, ब्राह्मण वर्ण, बलयुक्त, उत्तर दिशाचारी, दिन बली, पिशग (हल्का पीला) वर्ण, जल तथा पृथ्वी चारी, रोम युक्त, तीक्षण अगवाला तथा मंगल ग्रह इसका स्वामी है। इस राशि के लोग (१)विशाखा(चौथा चरण) (२)अनुराधा (३)ज्येष्ठा जैसे नक्षत्रसे जुड़े होते है।page 49 https://instapdf.in/download-pdf/?pdfid=11876&from=amp&filekey=rGG5W6QHkz7wWX+df1HdOax6+46cK8r1sd17BFVHlAjBKSRY7d+98eLYKK/hOMigeVr8SwQ6A2z4C7Wx1ctLhULcIOAkJ5OReE1KjvUbalvBY8royme5uZmJm2UfQOoP/BFNooBOaxJkbmQ5EDzs6bjP/glDGWGktr6NEYqqzu8NMxopJrp9q8Dmtbv4ThfQ3zR4wWugbm6Onvskj5RgJeCIko3tf8lDm9jRQG9UeoIY9Y8uLTUp6LDGjr4r0wu52zkK5K+NO3vxYnfkMnlxau8k8/BLC/7NJIdzi8Jn1SvXfkQow0ciYZEd4CHllJZ5PjRNYzdm6mcUo7RN

श्रेणी:ज्योतिष
धनु राशि

धनु (♐︎) (ग्रीक: Toxótēs, लैटिन: धनु) नौवां ज्योतिषीय संकेत है, जो नक्षत्र धनु से जुड़ा है और राशि चक्र के 240-270 डिग्री तक फैला हुआ है। उष्णकटिबंधीय राशि चक्र के तहत, सूर्य लगभग 22 नवंबर और 21 दिसंबर के बीच और 18 दिसंबर से 15 जनवरी तक नाक्षत्र राशि के तहत इस राशि को स्थानांतरित करता है। ग्रीक पौराणिक कथाओं ने धनु को सेंटोर चिरोन के साथ जोड़ा, जिन्होंने तीरंदाजी में ट्रोजन युद्ध के एक ग्रीक नायक अकिलीज़ का उल्लेख किया।

धनु, आधा मानव और आधा घोड़ा, पौराणिक कथाओं का केंद्र है, एक विद्वान मरहम लगाने वाला जिसकी उच्च बुद्धि पृथ्वी और स्वर्ग के बीच एक सेतु बनाती है। धनु को धनुर्धर के रूप में भी जाना जाता है, जिसे धनुष और तीर के प्रतीक द्वारा दर्शाया जाता है।
इस राशिके लोग मूल नक्षत्र (4 चरण),पूर्वाषाढ नक्षत्र (4 चरण),उत्तराषाढ नक्षत्र (1 चरण) जैसे नक्षत्रसे जुड़े होते है।

ज्योतिष
 thumb| एक मध्ययुगीन धनु चर्च ऑफ नॉट्रे-डेम, सब्लिएरेस, फ्रांस में पाया गया
मेष और सिंह के साथ, धनु अग्नि त्रिकोण का एक हिस्सा है और साथ ही प्रजनन त्रिमूर्ति का अंतिम भी है। यह मिथुन और कन्या को भी तीसरे परिवर्तनशील संकेतों के रूप में अनुसरण करता है, जो ऐसे संकेत हैं जो परिवर्तनशील गुणवत्ता की विशेषता रखते हैं। जब धनु को एक धनुर्धर के रूप में चित्रित किया जाता है, तो उसे मानव के रूप में वर्गीकृत किया जाता है, लेकिन जब एक सेंटौर के रूप में प्रतिनिधित्व किया जाता है, तो वह अमानवीय (पशुधन) होता है। हालांकि, ज्योतिषीय चिन्ह का मानव या पशु के रूप में वर्गीकरण व्याख्या के लिए व्यावहारिक परिणाम नहीं देता है।

एक धनुर्धर के रूप में, धनु को निशान मारने में कभी असफल नहीं होने के लिए कहा जाता है और यह चित्रण भविष्यवाणी की शक्ति को दर्शाता है, इसलिए, यह दावा है कि इस चिन्ह में द्रष्टा और भविष्यद्वक्ता पैदा हुए हैं।

सांस्कृतिक प्रभाव
यह ईरानी शहर, इस्फ़हान का हथियारों का कोट है।

युवाओं के पथ प्रदर्शक स्‍वामी विवेकान्‍द धनु लग्‍न के जातक थे, तो आपके दिमाग में धनु लग्‍न अथवा धनु राशि से प्रभावित जातकों की छवि तुरंत बन जाएगी। धनु राशि का स्‍वामी गुरु है। इन जातकों की खासियत यह होती है कि ये विपरीत परिस्थिति में बेहतरीन प्रदर्शन करते हैं। ये जातक बहुत अधिक सोचते हैं। इस कारण निर्णय करने में देरी भी करते हैं, लेकिन एक बार जिस निर्णय पर पहुंच जाए उससे डिगते नहीं हैं। सत्‍य के साथ रहते हैं और किसी के साथ अन्‍याय हो रहा हो तो उसके साथ जा खड़े होते हैं। 

प्रकृति
अच्‍छे चेहरे मोहरे, सुगठित शरीर, लम्‍बा चौड़ा ललाट, ऊंची और घनी भौंहों वाले आकर्षक व्‍यक्तित्‍व को देखकर ही समझा जा सकता है कि यह धनु लग्‍न या धनु राशि प्रधान व्‍यक्ति है। ये निडर, साहसी, महत्‍वाकांक्षी, अति लोभी और आक्रामक होते हैं। इन लोगों को जिंदगी में अनायास लाभ नहीं होता है। ये तेजी से मित्र बनाते हैं और लम्‍बे समय तक उसे निभाते भी हैं। अगर किसी व्‍यक्ति की धनु राशि या धनु लग्‍न की कन्‍या से विवाह हो तो उसे भाग्‍यशाली समझना चाहिए। क्‍योंकि ऐसी कन्‍या अपने पति को समझने वाली और सही परामर्श देने वाली होती है। शुभ रंग श्‍वेत, क्रीम, हरा, नारंगी और हल्‍का नीला बताया गया है। शुभ अंक छह, पांच, तीन और आठ हैं।

 गैलरी 

 उद्धृत कार्य 

 Longitude of Sun, apparent geocentric ecliptic of date, interpolated to find time of crossing 0°, 30°....

 

 बाहरी कडि़यां 
 धनु राशि
 Warburg Institute Iconographic Database (over 300 medieval and early modern images of Sagittarius)

श्रेणी:ज्योतिष
मीन राशि

अंगूठाकार
यह गुरु की दूसरी और भचक्र की अंतिम राशि है। इस राशि के जातकों में करुणा की भावना होती है, स्‍वयं बढ़कर भले ही सहायता न करे, लेकिन पुकारे जाने पर पूरी तरह सहायता के लिए तत्‍पर हो उठते हैं। ये दार्शनिक होते हैं, रोमांटिक जीवन जीते हैं, साहस के साथ स्‍पष्‍ट बोलने वाले और विचारशील होते हैं। अपनी सज्‍जनता के कारण जिंदगी में सफलताओं के कई मौके गंवा बैठते हैं।

द्विस्‍वभाव राशि का असर जातकों के विचारों पर भी पड़ता है, एक समय इनके एक प्रकार के विचार होते हैं तो परिस्थितियां बदलने पर विचार भी बदल जाते हैं। मीन जातकों को प्राय: गैस संबंधी शिकायत होती है। मदिरा के सेवन के शौक को मीन राशि वाले जातकों को नियंत्रण में रखना चाहिए। ये लोग आमतौर पर भण्‍डारी, शिक्षक, मुनीम अथवा बैंक में कर्मचारी होते हैं।

एकाग्रता कम होने के कारण निरन्‍तर नए कार्यों की ओर उन्‍मुख होते रहते हैं। अपनी संतान के आश्रित बनने से बचने क लिए ये जातक युवावस्‍था में ही निवेशों पर ध्‍यान देने लगते हैं। मीन लग्‍न के जातक अपेक्षाकृत तेजी से मित्र बनाते हैं, ऐसे में इनके मित्रों में हर तरह के लोग शामिल होते हैं। इन जातकों को हमेशा ध्‍यान रखना चाहिए कि अपने सभी भेद मित्रों के सामने नहीं खोलें, अन्‍यथा परेशानी में फंस सकते हैं। मीन राशि के लिए गुरु, मंगल और रविवार श्रेष्‍ठ दिन हैं। लाल, पीला, गुलाबी और नारंगी रंग शुभदायी हैं। एक, चार, तीन और नौ अंक शुभ हैं। मीन राशि के लोग पूर्वाभाद्रपद नक्षत्र (अंतिम चौथा चरण),उत्तराभाद्रपद नक्षत्र (4 चरण),रेवती नक्षत्र (4 चरण) जैसे नक्षत्रसे जुड़े होते है।

 बाहरी कडि़यां 
मीन राशि (ज्‍योतिष कक्षा लेख का भाग)

श्रेणी:ज्योतिष
अनवर (2007 फ़िल्म)

अनवर 2007 में बनी हिन्दी भाषा की फिल्म है।

 संक्षेप 
 चरित्र 
 मुख्य कलाकार 
 पंकज झा
 मनीषा कोइराला - अनीता
 सिद्धार्थ कोइराला
 संजय मिश्रा
 सुधीर पांडे
 विजय राज़
 यशपाल शर्मा
 ललित तिवारी
 राजपाल यादव
 पृथ्वी ज़ुत्शी - मंत्री

 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 

 नामांकन और पुरस्कार 
 बाहरी कड़ियाँ 
 

श्रेणी:2007 में बनी हिन्दी फ़िल्म
असंभव (2004 फ़िल्म)

असंभव 2004 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 अर्जुन रामपाल
 नसीरुद्दीन शाह
 प्रियंका चोपड़ा - एलीशा
 सिंह सुरेन्द्र
 यशपाल शर्मा
 मुकेश ऋषि
 मोहन अगाशे
 टॉम एल्टर - ब्रायन
 मिलिंद गुनाजी
 आरिफ़ ज़कारिया
 विश्वजीत प्रधान
 तेज सप्रू
 शरत सक्सेना
 अनुपमा वर्मा
 राजेश विवेक
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

असंभव
चमेली (2003 फ़िल्म)

चमेली 2003 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 करीना कपूर - चमेली
 राहुल बोस - अमन कपूर
 मकरंद देशपांडे - टैक्सी चालक
 पंकज झा
 रिंकी खन्ना - नेहा
 दीपक काज़िर
 यशपाल शर्मा
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:2003 में बनी हिन्दी फ़िल्म
आधा गाँव

आधा गाँव राही मासूम रज़ा का बहुचर्चित उपन्यास है जो १९६६ में प्रकाशित हुआ। इसके प्रकाशन से राही का नाम उच्चकोटि के उपन्यासकारों में लिया जाने लगा। यह उपन्यास उत्तर प्रदेश के जनपद गाजीपुर से लगभग ग्यारह मील दूर बसे गांव गंगौली के शिया समाज की कहानी कहता है।

 कथानक 
राही ने स्वयं अपने इस उपन्यास का उद्देश्य स्पष्ट करते हुए कहा है कि “यह उपन्यास वास्तव में मेरा एक सफर था। मैं गाजीपुर की तलाश में निकला हूँ लेकिन पहले मैं अपनी गंगौली में ठहरूँगा। अगर गंगौली की हक़ीक़त पकड़ में आ गयी तो मैं गाजीपुर का एपिक लिखने का साहस करूँगा”।

 सन्दर्भ
ओस की बूंद

ओस की बूंद राही मासूम रज़ा का तीसरा उपन्यास है। यह उपन्यास हिन्दू-मुस्लिम समस्याओं को लेकर शुरू होता है लेकिन आखिर तक आते-आते पाठकों को पता चलता है कि हिन्दू-मुस्लिम समस्या वास्तव में कुछ नहीं है, यह सिर्फ राजनीति का एक मोहरा है और जो असली चीज है वह है इंसान के पहलू में धड़कने वाला दिल और उस दिल में रहने वाले ज़ज्बात और इन दोनों का मजहब और जात से कोई ताल्लुक नहीं। इसलिए साम्प्रदायिक दंगों के बीच सच्ची इंसानियत की तलाश करने वाला यह उपन्यास एक शहर और एक मजहब का होते हुए भी हर शहर और हर मजहब का है ! एक छोटी-सी जिन्दगी की दर्द भरी दास्तान जो ओस की बूँद की तरह चमकीली और कम उम्र है।
 बाहरी कड़ियाँ
 पुस्तक डॉट ओर्ग पर ओस की बूंद।
नीम का पेड़

नीम का पेड़ दूरदर्शन के राष्ट्रीय चैनल पर प्रसारित होने वाला एक टीवी धारावाहिक था जिसका प्रसारण वर्ष 1991 में शुरू हुआ। यह धारावाहिक हिंदी लेखक राही मासूम रज़ा के लिखे इसी नाम के उपन्यास पर आधारित था जिसके निर्देशक गुरबीर सिंह ग्रेवाल थे और निर्माता नोमान मलिक थे। धारावाहिक में मुख्य चरित्र "बुधई राम" का अभिनय पंकज कपूर ने किया था और इस धारावाहिक का परिचय गीत "मुँह की बात सुने हर कोई" निदा फाजली द्वारा लिखा और जगजीत सिंह द्वारा गाया गया था।

सन्दर्भ

बाहरी कड़ियाँ
 

श्रेणी:दूरदर्शन धारावाहिक
परासरण

अंगूठाकार|200x200पिक्सेल|एक अर्धपारगम्य झिल्ली पर परासरण की प्रक्रिया। नील बिन्दु परासरणी प्रवणता को चलाने वाले कणों का प्रतिनिधित्व करते हैं।
thumb|right|200px|संगणक के द्वारा परासरण क्रिया का प्रदर्शन
परासरिता अथवा ओसमोसिस (Osmosis, (, ) विलायक अणुओं का विशिष्ट पारगम्य झिल्ली के माध्यम से उच्च जल विभव (निम्न विलय सांद्रता क्षेत्र) से निम्न जल विभव (उच्च विलय सांद्रता क्षेत्र) की तरफ स्वतः विसरण अथवा शुद्ध संचलन कहलाता है। इसमें झिल्ली के दोनों तरफ विलय की सांद्रता समान हो जाती है।Osmosis, Encyclopædia Britannica on-line इस प्रक्रिया को ऐसे भी समझाया जाता है कि जब हम किसी विशिष्ट पारगम्य झिल्ली से दो अलग-अलग सांद्रता के विलयनों को अलग अलग करते हैं जिसमें झिल्ली को विलायक पार कर सकता है लेकिन विलय नहीं, उस स्थिति में दोनों तरफ सांद्रता समान करने के लिए विलय के स्थान पर विलायक अणु विसरण करते हैं।Osmosis . यूनिवर्सिटी ऑफ़ हैम्बर्ग, अन्तिम अद्यतन: 31 जुलाई 2003 ओसमोसिस से कार्य प्राप्त किया जा सकता है। परासरण दाब उस बाहरी दाब को कहते हैं जिसकी स्थिति में झिल्ली में को विसरण नहीं होगा। परासरण दाब अणुसंख्य गुणधर्म है अर्थात् परासरिता दाब विलय की मोलर सांद्रता पर निर्भर करता है लेकिन इसकी प्रकृति पर नहीं।

प्राणियों में भूमिका
thumb|रक्त कोशिकाओं पर विभिन्न विलयनों का प्रभाव

इन्हें भी देखें
 परासरण दाब
 दाब प्रवणता
 सांद्रता प्रवणता
 रसारोहण (ascent of sap)

सन्दर्भ

बाहरी कड़ियाँ

श्रेणी:विसरण
श्रेणी:जल प्रौद्योगिकी
श्रेणी:झिल्ली प्रौद्योगिकी
हाँगर

हाँगर एक पृष्ठवंशी समुद्री जल में रहने वाला प्राणी है। इसका शरीर बहुत लम्बा होता है जो शल्कों से ढका रहता है। इन शल्कों को प्लेक्वायड कहते हैं। त्वचा चिकनी होती है। त्वचा के नीचे वसा (चर्बी) की मोटी परत होती है। इसके शरीर में हड्डी की जगह उपास्थि पाई जाती है। शरीर नौकाकार होता है। इसका निचला जबड़ा ऊपरी जबड़े से छोटा होता है। अतः इसका मुँह सामने न होकर नीचे की ओर होता है जिसमें तेज दाँत होते हैं। यह एक माँसाहारी प्राणी है। शार्क के शरीर में देखने के लिए एक जोड़ी आँखें, तैरने के लिए पाँच जोड़े पखने और श्वांस लेने के लिए पाँच जोड़े क्लोम होते हैं।

शरीर रचना
thumb|हांगर के अंग
श्रेणी:जलचर
श्रेणी:विद्युतभानी प्राणी
बागेश्री राग

राग बागेश्री हिंदुस्तानी शास्त्रीय संगीत का एक राग है। यह राग काफी थाट से उत्पन्न हुआ है। गाने या बजाने का समय रात का दूसरा प्रहर माना जाता है।

 स्वर 
इस राग में गंधार (ग) और निषाद (नि) कोमल है। इस राग में आरोह में पंचम (प) रिषभ (रे) वर्जित है। कुछ लोग  अवरोह में थोडा पंचम लगाते हैं।

 आरोह 
नि़ सा ग॒ म, ध नि॒ सां

 अवरोह 
सां नि॒ ध,म प ध, ग म ग॒ रे सा।

 वादी और संवादी 
इस राग का वादी स्वर मध्यम (म) और संवादी स्वर षड्ज (सा) है।
 पकड़ 
ध नि सा,म ध नि ध ग॒ म म प, ध,ग म रे सा।

इन्हें भी देखें
 रागों की सूचीinsult 21jrut

 सन्दर्भ 
१. राग-बोध (प्रथम भाग). बा. र. देवधर.

श्रेणी:भारतीय शास्त्रीय संगीत
सर्बियाई भाषा

thumb|right
सर्बिया देश में बोली जाने वाली भाषा को सर्बियाई भाषा कहते हैं। 

 इन्हें भी देखें 
 सर्बी क्रोएशियन भाषा

श्रेणी:स्लावी भाषाएँ
श्रेणी:सर्बिया
श्रेणी:सर्बिया की भाषाएँ
क्यूलेक्स

thumb|right|300px|क्यूलेक्स
क्यूलेक्स, मच्छरो का एक वंश हैं। सभी मच्छरों की तरह ही इसके जीवन चक्र की चार अवस्थाएं हैं: अण्डा, लारवा, प्यूपा एंव व्यस्क. पहली चार अवस्थाएं जल के अंदर पूरी होती हैं। यह कई महत्वपूर्ण रोंगो जैसे फाईलेरिया तथा पक्षियों में होने वाले मलेरिया का वाहक है।

सन्दर्भ

श्रेणी:कीट
श्रेणी:मच्छर
रेशम कीट

thumb|right|300px|शहतूत की पत्तियों को खाते रेशम कीट
रेशम कीट कीट वर्ग का प्राणी है। बाम्बिक्स वंश के लारवा से रेशम या सिल्क प्राप्त होता है। अतः इन्हें रेशम कीट कहते हैं। ये आर्थिक रूप से महत्वपूर्ण हैं तथा इनका पालन चीन में लगभग 5000 वर्षों से होता आया है। रेशम कीट एकलिंगी होता है, अर्थात नर और मादा कीट अलग-अलग होते हैं। यह शहतूत के पत्तों को 
खाता है।

सन्दर्भ

श्रेणी:कीट
एडीज

thumb|right|300px|एडीज मच्छर
एडीज, मच्छरो का एक वंश हैं। सभी मच्छरों की तरह ही इसके जीवन चक्र की चार अवस्थाएं हैं: अण्डा, लारवा, प्यूपा एंव व्यस्क. पहली चार अवस्थाएं जल के अंदर पूरी होती हैं। यह कई महत्वपूर्ण रोंगो जैसे फाईलेरिया, चिकूनगुनिया, पीत ज्वर तथा पक्षियों में होने वाले मलेरिया का वाहक है। इस मच्छर की उत्पत्ति अफ्रिका में हुई थीMousson, L, Phylogeography of Aedes (Stegomyia) aegypti (L.) and Aedes (Stegomyia) albopictus (Skuse) (Diptera: Culicidae) based on mitochondrial DNA variations, Genetics Research (2005), 86: 1-11 परन्तु आज यह संपूर्ण उपोष्ण कटिबंधी क्षेत्र में पाया जाता है।

 सन्दर्भ 

श्रेणी:कीट
श्रेणी:मच्छर
श्रेणी:एडीज
टीपू सुल्तान का सुमेर महल

thumb|क़िले का पुराना महल, बेंगलूर - अल्बर्ट थोमस पेन्न, 1870
thumb|ब्रिटिश दोर का शासन, टीपू महल बेंगलूर - राबर्ट होम (1752-1834)
टीपू का सम्मर पेलेस,https://en.bharatdiscovery.org/india/%E0%A4%B8%E0%A5%81%E0%A4%AE%E0%A5%87%E0%A4%B0_%E0%A4%AE%E0%A4%B9%E0%A4%B2_%E0%A4%AC%E0%A5%87%E0%A4%82%E0%A4%97%E0%A4%B3%E0%A5%82%E0%A4%B0%E0%A5%82 भारत के शहर बेंगलूर के क़िले में एक महल है जिसे मैसूर के सुल्तान हैदर अली ने बनवाना शुरू किया और टीपू सुल्तान ने उसको 1791 में पूरा किया। टीपू सुल्तान की मृत्यू के बाद ब्रिटिश सरकार के हाथों में यह महल आया। आज कल इसे कर्नाटक सरकार देख भाल कर रही है। यह पर्याटकों और संदर्शकों से भरा रहता है। यह महल शहर बेंगलूर के बीच क़िले के अंदर है, जो कलासिपालेम बस स्टांड ए क़रीब है।

इस महल में रखे गये चित्र में फ़ारसे भाशा में लिखे कविता में इसका वर्णन किया गया है। जिस में इस महल को "रष्क-ए-जन्नत" कहा गया।
https://m.bharatdiscovery.org/india/%E0%A4%B8%E0%A5%81%E0%A4%AE%E0%A5%87%E0%A4%B0_%E0%A4%AE%E0%A4%B9%E0%A4%B2_%E0%A4%AC%E0%A5%87%E0%A4%82%E0%A4%97%E0%A4%B3%E0%A5%82%E0%A4%B0%E0%A5%82

सन्दर्भ
इस्कॉन का हरे कृष्ण मंदिर

इस्कॉन का हरे कृष्ण मंदिर १, आर ब्लॉक, चॉर्ड रोड, राजाजी नगर में हरे कृष्ण पहाड़ी पर स्थित है। सुंदर बगीचे के बीच में स्थित होने के कारण इस मंदिर के चारों ओर विश्राम करते हुए प्रकृति सौंदर्य का अनुभव करते हुए ईश्वर के साथ एकाकार हुआ जा सकता है। विकलांग और बुजुर्ग व्यक्तियों के लिए यहां एलिवेटर लगाए गए हैं।

 चित्रमाला
बेंगलोर पैलेस

thumb|200px
बेंगलोर पैलेस बंगलोर विधान सौध के उत्तर-पश्चिम में ऊंचे स्थान पर यह एक सुंदर बगीचे के बीच में स्थित है। यह लंदन के विंडसर-कैसल की झलक देता है।owner is the queen of Mysore.
पावागढ़ शक्तिपीठ

अंगूठाकार|पावागढ़,गुजरात,भारत 
काली माता का यह प्रसिद्ध मंदिर माँ के शक्तिपीठों में से एक है। शक्तिपीठ उन पूजा स्थलों को कहा जाता है, जहाँ सती माँ के अंग गिरे थे। पुराणों के अनुसार पिता दक्ष के यज्ञ में अपमानित हुई सती ने योगबल द्वारा अपने प्राण त्याग दिए थे। सती की मृत्यु से व्यथित शिवशंकर उनके मृत शरीर को लेकर तांडव करते हुए ब्रह्मांड में भटकते रहे। इस समय माँ के अंग जहाँ-जहाँ गिरे वहीं शक्तिपीठ बन गए। माना जाता है कि पावागढ़ में माँ के दाहिने पैर की अंगुली गिरे थे।

 शक्तिपीठ 
जगतजननी के माताजी के दक्षिण पैर का अङुठा गिरने के कारण इस जगह का नाम पावागढ हुआ;
रण इसको बेहद पूजनीय और पवित्र माना जाता है। यहाँ की एक खास बात यह भी है कि यहाँ दक्षिण मुखी काली माँ की मूर्ति है, जिसकी दक्षिण रीति अर्थात तांत्रिक पूजा की जाती है।
इस पहाड़ी को गुरु विश्वामित्र से भी जोड़ा जाता है। कहा जाता है कि गुरु विश्वामित्र ने यहाँ काली माँ की तपस्या की थी। यह भी माना जाता है कि काली माँ की मूर्ति को विश्वामित्र ने ही प्रतिष्ठित किया था। यहाँ बहने वाली नदी का नामाकरण भी उन्हीं के नाम पर ‘विश्वामित्री’ किया गया है।

 कथा 
इसी तरह पावागढ़ के नाम के पीछे भी एक कहानी है। कहा जाता है कि इस दुर्गम पर्वत पर चढ़ाई लगभग असंभव काम था। चारों तरफ खाइयों से घिरे होने के कारण यहाँ हवा का वेग भी चहुँतरफा था, इसलिए इसे पावागढ़ अर्थात ऐसी जगह कहा गया जहाँ पवन का वास हो।

यह मंदिर गुजरात की प्राचीन राजधानी चांपानेर के पास स्थित है, जो वडोदरा शहर से लगभग 50 किलोमीटर दूर है। पावागढ़ मंदिर ऊँची पहाड़ी की चोटी पर स्थित है। काफी ऊँचाई पर बने इस दुर्गम मंदिर की चढ़ाई बेहद कठिन है। अब सरकार ने यहाँ रोप-वे सुविधा उपलब्ध करवा दी है, जिसके जरिये आप पहाड़ी तक आसानी से पहुँच सकते हैं। यह सुविधा माछी से शुरू होती है। यहाँ से रोप-वे लेकर श्रद्धालु पावागढ़ पहाड़ी के ऊपरी हिस्से तक पहुँचते हैं। रोप-वे से उतरने के बाद आपको लगभग 250 सीढ़ियाँ चढ़ना होंगी, तब जाकर आप मंदिर के मुख्य द्वार तक पहुँचेंगे।

नवरात्र के समय इस मंदिर में श्रद्धालुओं की खासी भीड़ उमड़ती है। लोगों की यहाँ गहरी आस्था है। उनका मानना है कि यहाँ दर्शन करने के बाद माँ उनकी हर मुराद पूरी कर देती है।

 इन्हें भी देखें 
 चंपानेर-पावागढ़ पुरातत्व उद्यान
 शक्तिपीठ शाकम्भरीदेवी सहारनपुर
 मनसा देवी

 कैसे पहुंचें 
वायुमार्ग द्वारा- 
यहाँ से सबसे नजदीक अहमदाबाद का एयरपोर्ट है, जिसकी यहाँ से दूरी लगभग 190 किलोमीटर और वडोदरा से 50 किलोमीटर है।
रेलमार्ग- 
यहाँ का नजदीकी बड़ा रेलवे स्टेशन वडोदरा में है जो कि दिल्ली और अहमदाबाद से सीधी रेल लाइनों से जुड़ा हुआ है। वडोदरा पहुँचने के बाद सड़क यातायात के सुलभ साधन उपलब्ध हैं।
सड़क मार्ग - 
प्रदेश सरकार और निजी कंपनियों की कई लक्जरी बसें और टैक्सी सेवा गुजरात के अनेक शहरों से यहाँ के लिए संचालित की जाती है।

 इन्हें भी देखें 
 शक्तिपीठ

श्रेणी:शक्ति पीठ
श्रेणी:गुजरात के हिन्दू मंदिर
पाटन देवी

अंगूठाकार|पाटन देवी
उत्तर-प्रदेश के जनपद बलरामपुर (नेपाल की सीमा से मिला हुआ) की तहसील तुलसीपुर नगर से 1.5 कि॰मी॰ की दूरी पर सिरिया नाले के पूर्वी तट पर स्थित सुप्रसिद्ध सिद्ध शक्तिपीठ मां पाटेश्वरी का मंदिर देवी पाटन है, जो देशभर में फैले 51 शक्तिपीठों में मुख्य स्थान रखता है। यह शिव और सती के प्रेम का प्रतीक स्वरूप है। अपने पिता प्रजापति दक्ष के यज्ञ में अपने पति महादेव का स्थान न देखकर नाराज सती ने अपमान से क्रोधित होकर अपने प्राण त्याग दिये। इस घटना से क्षुब्ध होकर शिव दक्ष-यज्ञ को नष्ट कर सती के शव को अपने कंधे पर रखकर तीनों लोक में घूमने लगे, तो संसार-चक्र में व्यवधान उत्पन्न हो गया। तब विष्णु ने सती-शव के विभिन्न अंगों को सुदर्शन-चक्र से काट-काटकर भारत के भिन्न-भिन्न स्थानों पर गिरा दिया। पृथ्वी पर जहाँ-जहाँ सती के शव के अंग गिरे, वहाँ-वहाँ शक्तिपीठ स्थापित हुए। सती का वाम स्कन्ध पाटम्बर अंग यहाँ आकर गिरा था, इसलिए यह स्थान देवी पाटन के नाम से प्रसिद्ध है। यहीं भगवान शिव की आज्ञा से महायोगी गुरु गोरखनाथ ने सर्वप्रथम देवी की पूजा-अर्चना के लिए एक मठ का निर्माण कराकर स्वयं लम्बे समय तक जगजननी की पूजा करते हुए साधनारत रहे। इस प्रकार यह स्थान सिद्ध शक्तिपीठ के साथ-साथ योगपीठ भी है।

 कथा 
देवी पाटन की देवी का दूसरा नाम पातालेश्वरी देवी के रूप में प्राप्त होता है। कहा जाता है कि माता सीता लोकापवाद से खिन्न होकर यहाँ धरती-माता की गोद में बैठकर पाताल में समा गयी थीं। इसी पातालगामी सुंग के ऊपर देवी पाटन पातालेश्वरी देवी का मंदिर बना है।

 स्थापत्य 
मंदिर के गर्भगृह में पहले कोई प्रतिमा नहीं थी। मध्य में एक गोल चांदी का चबूतरा था, वो अब भी है, जिसके नीचे सुरंग ढकी हुई है। मंदिर के उत्तर में सूर्यकुण्ड है। सूर्यपुत्र महारथी कर्ण ने यहाँ परशुराम से धनुर्वेद की शिक्षा ली थी। जनश्रुति के अनुसार महाभारत कालीन इस जलकुंड में स्नान करने से कुष्ठ रोग तथा चर्मरोग ठीक हो जाते हैं।

 उत्सव 
चैत्र-मास के नवरात्रि-पर्व पर पीर रतन नाथ बाबा की सवारी नेपाल के जिला दांग चौधरा नामक स्थान से पदयात्रा करके मठ के महंतों द्वारा हर वर्ष पंचमी के दिन माँ पाटेश्वरी के दरबार पाटन में लायी जाती है। यह शिवावतार महायोगी गुरु गोरखनाथ से दीक्षा लेकर स्वयं एक सिद्ध महायोगी पीर रतन नाथ बाबा के नाम से प्रसिद्ध हुए। देश के कई भागों में आज भी इनके मठ एवं मंदिर तथा दरीचे मिलते हैं। मंदिर के पीछे प्रांगण में स्थित पीर रतननाथ बाबा पाटेश्वरी के परमभक्त थे और प्रतिदिन दांग नेपाल से कठिन पहाड़ी के रास्ते से आकर देवी की आराधना किया करते थे। माता जी ने प्रसन्न होकर एक बार उनसे वरदान मांगने के लिए कहा, तो रतननाथ ने कहा, ``माता, मेरी प्रार्थना है कि आपके साथ यहाँ मेरी भी पूजा हो।'' देवी ने कहा, ``ऐसा ही होगा। तभी से यहाँ रतननाथ का दरीचा कायम है। दरीचे में पंचमी से एकादशी तक रतननाथ की पूजा होती है। इस अवधि में घंटे व नगाड़े नहीं बजाये जाते हैं। और देवी की पूजा केवल रतन नाथ के पुजारी ही करते हैं।

श्रेणी:उत्तर प्रदेश के हिन्दू मंदिर
श्रेणी:उत्तर प्रदेश में हिन्दू मंदिर
श्रेणी:शक्ति पीठ
मुंबई विश्वविद्यालय

thumb|मुंबई विश्वविद्यालय
मुंबई विश्वविद्यालय, मुंबई, महाराष्ट्र का विश्वविद्यालय है। 1860 से 70 के दौरान जब भवनों का निर्माण तेजी से किया जा रहा था, उस समय, विशेषकर ओवल मैदान के किनारे, अधिकांश विक्टोरियन भवनों का निर्माण हुआ। उन दिनों मैदान समुद्र के नजदीक हुआ करता था और मुंबई विश्वविद्यालय, पश्चिम रेलवे मुख्यालय का भवन तथा उच्च न्यायालय सीधे अरब सागर के सामने थे। इनमें मुंबई विश्वविद्यालय भवन सबसे शानदार है। गिलबर्ट स्कॉट ने इसका डिजाइन तैयार किया था, यह 15वीं शताब्दी का इटेलियन भवन जैसा दिखता है। इसका भवन, इसका विशाल पुस्तकालय, कन्वोकेशन हॉल और 80 मी. ऊंचा राजाबाई टावर बहुत सुंदर है। 

श्रेणी:महाराष्ट्र के विश्वविद्यालय
श्रेणी:मुम्बई
श्रेणी:मुंबई विश्वविद्यालय
श्रेणी:१८५७ में स्थापित
सारंगढ़

सारंगढ़ (Sarangarh) भारत के छत्तीसगढ़ राज्य के सारंगढ़-बिलाईगढ़ जिले में स्थित है जिसका जिला मुख्यालय सारंगढ़ है यह शहर एक नगरपालिका क्षेत्र है। राष्ट्रीय राजमार्ग 49, राष्ट्रीय राजमार्ग 130बी और राष्ट्रीय राजमार्ग 153 यहाँ से गुज़रता है।"Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172"Pratiyogita Darpan ," July 2007

 विवरण 
सारंगढ़ एक प्रकार से बहुत बड़ा शहर है' क्योंकि इस सारंगढ़ तहसील में सबसे पहले राजाओं का शासन काल था और यहाँ बहुत अधिक सँख्या में जमीनें और शासनिक शक्ति था। माना गया है कि यहाँ बाबा घासीदास के ग्यान भूमि के नाम से भी जाना जाता है। तथा इस क्षेत्र पर सागोन पेड़ (बास) अधिक मात्रा में थे। जिले में पर्यावरन के नजर से रायगढ से 52 किमी दूर सारंगढ कि काली माता के मन्दिर,16 किमी दूर कोसिर के कोशलाई ,26 किमी दूर चन्दपुर के चन्दराहासिनी तथा टिमरलगा के नाथलदाई। रेड़ा ग्राम की रडसेनी दाई प्रसिध्द है | जिला केंद्र से 52 किमी दूर स्थित हैं, यह अ॰जा॰ के लिए विधान सभा रिजर्व हैं। सारंगढ़ प्रमुख रूप से काली माँ के भक्तो के रूप में प्रसिद्ध है।

 अभ्‍यारण्‍य  
गोमर्डा अभ्‍यारण्‍य सारंगढ में स्थित हैा यहां प्रमुख रूप से वन भैंसा पाया जाता हैा सोनकुत्‍ता, बारहसिंहा, तेंदुआ, बरहा, उडन गिलहरी आदि भी पाए जाते हैंा घुमने का उपयुक्‍त समय सितम्‍बर से जून तक है।
अभ्यारण्य धार्मिक स्थल - राष्ट्रीय राजमार्ग 153 से सालर 1.5कि.मी. की दूरी गांव- बैगिनडीह समीप माँ नवदुर्गा और माँ वैष्णवदेवी का मंदिर,साथ पास में ही घोराघाटी बांध निर्माणधीन है,घोराघाटी में ही मुनि डोंगरी एक दर्शनीय स्थल है।

 स्थान व बस्तियाँ 
रेड़ा,मचलाडीह , लिमगांव,कुम्हारी, अचनकपाली, अमेठी, अमझर, अमलीदीपा, अमलीपाली ए, अमलीपाली बी, अनडोला, बाईगिनडीह, बारडुला, बासिनबहरा, कोसीर , पासिद्   बटाऊपाली ए, बटाऊपाली बी, भेंडीसार, भद्रा, भेडंवन, भिखापुरा, भोथली, बोईरडीह, बुडेली, बवालीनडीह, चंदाई, चांटीपाली, चवरपुर, छर्रा, छटाडीह, छिंद,साल्हे, छोटे गानतूली, छुहीपाली, दाबगांव, ददाईडीह, दहिदा, दानसरा, डोराभांटा, दोमाडीह, गनजयभोऊना, गानतूली बडें, गाटाडीह, घोथरा, घोटला बडें, घोटला छोटे, गोडा, गोडंम, गुधेली, गुधीरी, बड़े हरदी, हिछा, हिर्री, जसरा, जशपुर, जेवरा, जीलदी, कनकबीरा, कलमी, कपारतुंगा, कपीसदा ए, कपीसदा बी, कटेली, केदार, सहसपानी, बड़े चुरेला।

 प्रमुख अखबार 
नवभारत, हरि भूमि, दैनिक भास्कर, इस्पात टाइम्स, सारंगढ़ टाइम्स,केलो प्रवाह, नवीन कदम, जनकर्म, रायगद संदेश प्रथम आवाज,छत्तीस किला,पब्लिक की लहर इत्यादी।

 इन्हें भी देखें 
 सारंगढ़-बिलाईगढ़ ज़िला

 सन्दर्भ 

श्रेणी:सारंगढ़-बिलाईगढ़ ज़िला
श्रेणी:छत्तीसगढ़ के नगर
श्रेणी:सारंगढ़-बिलाईगढ़ ज़िले के नगर
रसारोहण

पौधों के जड़ों द्वारा अवशोषित जल एवं खनिज लवण को पत्तियों तक पहुंचाने की क्रिया को रसारोहण (ascent of sap) कहते हैं। यह क्रिया पौधों में जाइलम वाहिनियों के द्वारा होती है। विशाल वृक्षों के ऊपरी सिरे तक जल के उठने की क्रिया को व्यक्त करने के लिए विभिन्न सिद्धान्तों का वर्णन किया गया है। इनमें से प्रमुख सिद्धान्त निम्नलिखित हैं।

(१) मूलदाब सिद्धान्त
(२) सिद्धान्तवाष्पोत्सर्जन-खिचाव और संसजनवाद

इन्हें भी देखें
परासरण दाब

श्रेणी:वनस्पति विज्ञान
संकेत प्रसंस्करण

right|thumb|400px|संकेत प्रक्रमण (सिग्नल प्रोसेसिंग)
यद्यपि संकेत गैर-विद्युत प्रकृति के भी हो सकते हैं किन्तु अधिकांश संकेत विद्युत संकेत होते हैं या उन्हें संवेदक (सेंसर), संसूचक (डिटेक्टर) या परिवर्तक (ट्रन्स्ड्यूसर) की मदद से विद्युत स्वरूप में बदल दिया जाता है। इसके बाद विद्युत संकेतों को अधिक उपयोगी बनाने के लिये उन्हें अनेक प्रकार से परिवर्तित एवं संस्कारित किया जाता है। इस क्रिया को संकेत प्रसंस्करण (Signal processing) कहते हैं। 

 संकेत प्रसंस्करण आवश्यक क्यों है? 
किसी स्रोत से प्राप्त विद्युत संकेत अपने मूल रूप में उपयोग के योग्य नहीं होते हैं। उनमें तरह-तरह की कमियाँ होती हैं। जैसे संकेत का बहुत क्षीण होना या कम वोल्टेज का होना; संकेत में अत्यधिक शोर (नॉयज) होना आदि। अतः विद्युत संकेतों को अधिक उपयोगी बनाने के लिये उन्हें अनेक प्रकार से परिवर्तित किया जाता है। इस क्रिया को               संकेत प्रसंस्करण (Signal processing) कहते हैं। 

उदाहरण के लिये किसी ईसीजी (ECG) प्रोब से प्राप्त संकेत बहुत ही कम वोल्ट का क्षीण संकेत होता है (कुछ माइक्रो-वोल्ट) जिसे उसी रूप में काम में नहीं लिया जा सकता। इसे परिवर्धित करके इसकी वोल्टता बढायी जाती है। अतः परिवर्धन (amplification) का कार्य एक संकेत प्रसंस्करण है। संकेत प्रसंस्करण का एलेक्ट्रॉनिकी में बहुत ही महत्व है। इसे एलेक्ट्रॉनिकी की आत्मा कहा जा सकता है।

इसी प्रकार किसी संकेत को समय-डोमेन से आवृत्ति-डोमेन में ट्रान्स्फार्म कर देने से उसके बारे में ऐसी जानकारी प्राप्त होती है जो समय-डोमेन में उतनी स्पष्ट नहीं होती।

विद्युत संकेतों को एक स्थान से दूसरे स्थान तक दक्षतापूर्वक एवं कम खर्च में संचारित करने के लिये भी उनका प्रसंस्करण किया जाता है - जैसे मॉडुलेशन।

 संकेत प्रसंस्करण के कुछ उदाहरण 
किसी विद्युत संकेत को आवश्यकतानुसार अनेकों प्रकार के प्रसंस्करण से गुजरना पड़ सकता है; जैसे -

 प्रवर्धक (amplification)
 फिल्टरिंग (संकेतों का छानना) -- परम्परागत, आंकिक एवं अडेप्टिव
 कोरिलेशन (correlation)
 भण्डारण एवं पुनः रचना (reconstruction)
 किसी संकेत या सूचना से नॉएज (noise) को छानकर अलग कर देना
 आंकड़ा सम्पीडन (डेटा कम्प्रेशन) - जैसे ऑडियो कम्प्रेशन, इमेज कम्प्रेशन, विडियो कम्प्रेशन आदि
 संकेत ट्रान्स्फार्मेशन (Transformation)
 मॉडुलेशन
 डीमॉडुलेशन
 रेखीकरण (लिनिअराइजेशन)
 कम्पन्शेशन (फीडबैक-कन्ट्रोल सिस्टम्स में) आदि

 आधुनिक समय में कुछ क्षेत्र जहाँ संकेत प्रसंस्करण का सुन्दरतम उपयोग होता है

 मोबाइल फोन
 न्वायज कैंसिल करने वाले हेडफोन
 सीडी/डीवीडी प्लेयर
 आंकिक स्थिर/चल कैमरा (डिजिटल स्टिल्ल/विडियो कैमरा)
 ईसीजी मशीन
 रेडियो टेलिस्कोप
 स्पीच/हैण्डराइटिंग पहचान
 बायोमेट्रिक सुरक्षा तन्त्र

 प्रसंस्करण के प्रकार 
संकेतों का प्रसंस्करण उनके एनॉलॉग स्वरूप में ही किया जाता है तो इसे अनुरूप संकेत प्रसंस्करण (Analog signal processing) कहते हैं। उदाहरण के लिये संकेतों का आवर्धन एक एनॉलॉग संकेत प्रसंस्करण है। इसके बजाय यदि संकेतों को आंकिक (डिजिटल) स्वरूप में बदलने के बाद उनपर कुछ प्रसंस्करण किया जाता है तो वह आंकिक संकेत प्रसंस्करण कहलाता है। आजकल शक्तिशाली आंकिक युक्तियों के प्रादुर्भाव के कारण आंकिक संकेत प्रसंस्करण का महत्व, दायरा और शक्ति बढती जा रही है।

इसी प्रकार, संकेतों का प्रसंस्करण समय-प्रक्षेत्र (टाइम डोमेन) में किया जा सकता है अथवा आवृत्ति-प्रक्षेत्र में।

 इन्हें भी देखें 
 आंकड़ा प्राप्ति (Data acquisition)
 आंकिक संकेत प्रसंस्करण (डिजिटल सिग्नल प्रोसेसिंग)
 अनुरूप संकेत प्रसंस्करण (एनॉलॉग सिग्नल प्रोसेसिंग)
 छनित्र (फिल्टर)

श्रेणी:संचार
श्रेणी:इलेक्ट्रॉनिक्स
*
तितली

तितली कीट वर्ग का सामान्य रूप से हर जगह पाया जानेवाला प्राणी है। यह बहुत सुन्दर तथा आकर्षक होती है। दिन के समय जब यह एक फूल से दूसरे फूल पर उड़ती है और मधुपान करती है तब इसके रंग-बिरंगे पंख बाहर दिखाई पड़ते हैं। इसके शरीर के मुख्य तीन भाग हैं सिर, वक्ष तथा उदर। इनके दो जोड़ी पंख तथा तीन जोड़ी सन्धियुक्त पैर होते हैं अतः यह एक कीट है। इसके सिर पर एक जोड़ी संयुक्त आँख होती हैं तथा मुँह में घड़ी के स्प्रिंग की तरह 'प्रोवोसिस' नामक खोखली लम्बी सूँड़नुमा जीभ होती है जिससे यह फूलों का रस (नेक्टर) चूसती है। ये एन्टिना की मदद से किसी वस्तु एवं उसकी गंध का पता लगाती है। 

thumbnail|left|260px|केरल में तितली
तितली एकलिंगी प्राणी है अर्थात नर तथा मादा अलग-अलग होते हैं। मादा तितली अपने अण्डे पत्ती की निचली सतह पर देती है। अण्डे से कुछ दिनों बाद एक छोटा-सा कीट निकलता है जिसे कैटरपिलर लार्वा कहा जाता है। यह पौधे की पत्तियों को खाकर बड़ा होता है और फिर इसके चारों ओर कड़ा खोल बन जाता है। अब इसे प्यूपा कहा जाता है। कुछ समय बाद प्यूपा को तोड़कर उसमें से एक सुन्दर छोटी-सी तितली बाहर निकलती है। तितली का दिमाग़ बहुत तेज़ होता है। देखने, सूंघने, स्वाद चखने व उड़ने के अलावा जगह को पहचानने की इनमें अद्भुत क्षमता होती है। वयस्क होने पर आमतौर पर ये उस पौधे या पेड़ के तने पर वापस आती हैं, जहाँ इन्होंने अपना प्रारंभिक समय बिताया होता है। 

तितली का जीवनकाल बहुत छोटा होता है। ये ठोस भोजन नहीं खातीं, हालाँकि कुछ तितलियाँ फूलों का रस पीती हैं। दुनिया की सबसे तेज़ उड़ने वाली तितली मोनार्च है। यह एक घंटे में १७ मील की दूरी तय कर लेती है। कोस्टा रीका में तितलियों की १३०० से ज्यादा प्रजातियां पाई जाती हैं। दुनिया की सबसे बड़ी तितली जायंट बर्डविंग है, जो सोलमन आईलैंड्स पर पाई जाती है। इस मादा तितली के पंखों का फैलाव १२ इंच से ज्यादा होता है।

 सन्दर्भ 

श्रेणी:कीट
श्रेणी:हिन्दी विकि डीवीडी परियोजना
श्रेणी:शल्कपंखी गण
उत्तरकाशी

उत्तरकाशी (Uttarkashi) भारत के उत्तराखण्ड राज्य के उत्तरकाशी ज़िले में स्थित एक नगर और हिन्दू तीर्थस्थल है। यह ज़िले का मुख्यालय भी है और हिमालय में भागीरथी नदी के किनारे 1158 मीटर की ऊँचाई पर बसा हुआ है।"Uttarakhand: Land and People," Sharad Singh Negi, MD Publications, 1995"Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

 विवरण 
उत्तरकाशी राष्ट्रीय राजमार्ग 34 के मार्ग द्वारा ऋषिकेश से 155 किलोमीटर की दूरी पर स्थित है। उत्तरकाशी धार्मिक दृष्टि से एक महत्‍वपूर्ण शहर है। यहां भगवान विश्‍वनाथ का प्रसिद्ध मंदिर है। यह शहर प्राकृतिक सौंदर्य से भरपूर है। यहां एक तरफ जहां पहाड़ों के बीच बहती नदियां दिखती हैं वहीं दूसरी तरफ पहाड़ों पर घने जंगल भी दिखते हैं।

 पर्वतारोहण 
उत्तरकाशी का एक अन्‍य आकर्षण पर्वतारोहण है। यहां आप पर्वतारोहण का मजा ले सकते हैं। हर-की-दून, डोडीताल, यमुनोत्री तथा गोमुख से पर्वतारोहण किया जा सकता है। यहाँ पर नेहरू पर्वतारोहण संस्थान उत्तरकाशी, पर्वतारोही के लिए प्रशिक्षण करवाता है।

 खानपान 
उत्तरकाशी के अधिकांश रेस्‍टोरेंटों में शाकाहारी खाना मिलता है। कुछ होटलो में विशेष अनुरोध पर गढ़वाली भोजन बनाया जाता है। रोटी,चावल,झंगुरा, मंडुआ प्रमुख भोजन है। इसके साथ-साथ रायता तथा रोटी भी यहां के लोग खाते हैं।

 स्थिति 
प्रमुख स्‍थानों से दूरी: 
 ऋषिकेश से 148 किलोमीटर उत्तर,
 दिल्ली से 372 किलोमीटर उत्तर दक्षिण में

 इन्हें भी देखें 
 उत्तरकाशी ज़िला

 बाहरी कड़ियाँ 
 उत्तरांचल पर्यटान की वेबसाइट पर उत्तरकाशी

 सन्दर्भ 

श्रेणी:उत्तराखण्ड के नगर
श्रेणी:उत्तरकाशी जिला
श्रेणी:उत्तरकाशी ज़िले के नगर
*
सूत्रकृमि

thumb|240px|एक प्रकार का गोल कृमि
सूत्रकृमि या गोल कृमि (नेमैटोड) अपृष्ठवंशी, जलीय, स्थलीय या पराश्रयी प्राणी है। ये सूदूर अन्टार्कटिक तथा महासागरों के गर्तों में भी देखें गएं हैं। इनका शरीर अखंडित, लम्बे पतले धागे जैसा तथा बेलनाकार होता है, इसलिए इसे राउण्डवर्म कहा जाता है। इनको प्राणि जगत में एक संघ की मर्यादा प्राप्त हैं। इनकी लगभग ८०,००० जातियाँ हैं जिसमें से १५,००० से अधिक परजीवी है। इस जन्तु में नर तथा मादा अलग-अलग होते हैं जिसमें नर छोटा तथा पीछे का भाग मुड़ा़ हुआ रहता है किन्तु मादा का शरीर सीधा होता है। नर का जनन अंग क्लोयका के पास होता है किन्तु मादा का जनन अंग वल्वा के रूप में बाहर की ओर खुलता है। इनमें रक्त-परिवहन तंत्र और श्वसन तंत्र नहीं पाये जाते हैं इसलिए श्वसन का कार्य विसरण के द्वारा होता है।ATKINSON,H.J. (१९७३) "THE RESPIRATORY PHYSIOLOGY OF THE MARINE NEMATODES ENOPLUS BREVIS(BASTIAN) AND E. COMMUNIS (BASTIAN) Journal of Experimental Biology 59: 355-266  

 सन्दर्भ 

 इन्हें भी देखें 
 सूत्रकृमिविज्ञान

श्रेणी:परजीवी
श्रेणी:प्राणी संघ
सिंघी मछली

thumb|सिंघी मछली
सिंघी पृष्टवंशी हड्डीयुक्त मछली है। इसके सिर के पार्श्व भागों में दो कठोर काँटे की तरह रचनाएँ पायी जाती हैं जिससे यह अपनी सुरक्षा करती है। इसका शरीर चिकना होता है अर्थात इस पर स्केल्स नहीं पाये जाते हैं। शरीर नाव के आकार का होता है। इसमें मुख्य श्वसन अंग गिल्स के अलावा सहायक श्वसन अंग पाया जाता है जिसकी सहायता से यह पानी के बाहर भी कुछ घंटो तक जीवित रह सकती है।

श्रेणी:जलचर
संगीता गौड़

डॉ॰ संगीता गौड़ - संगीतकार, शास्त्रीय संगीत गायिका और नाट्य संगीत निर्देशक हैं। वे मानव संसाधन विकास मंत्रालय से हवेली संगीत में अनुसंधान के लिए फैलोशिप प्राप्त कर चुकी हैं।

 जीवन परिचय 
डॉ॰संगीता गौड़ ने संगीत, स्वर्गीय महादेव गोविंदराव देशपांडे, स्वर्गीय भाई जी विनयचंद्र मुदग्ल, श्रीमती कृष्णा (डीन संगीत संकाय) और प.सुखदेव चतुर्वेदी से सीखा। एम.फिल.-ब्रज संगीत पर शोध। डाक्टरेट दिल्ली विश्वविद्यालय से - "हिंदुस्तानी शास्त्रीय संगीत और बदलते सौंदर्यबोध" पर किया। शास्त्रीय संगीत के साथ हवेली संगीत, ठुमरी, चैती, होरी, सुफियाना संगीत में भी महारथ। देश भर में संगीत संगीत समारोहों मै हिस्सेदारी। विभिन्न गैर सरकारी संगठनों और सामाजिक संगठनों को के साथ काम किया है।

 संगीत निर्देशन 

वह संगीत निर्देशक के रूप में अस्मिता थिएटर ग्रुप के साथ काम करती है।http://209.85.175.104/search?q=cache:Y03IsbmPKC8J:oneness.indiatimes.com/articleshow/1233372.cms+Sangeeta+Gaur&hl=en&ct=clnk&cd=18 संगीता गौड़ ने कई बहुप्रशंसित नाटकों में संगीत दिया है। 
 
उनमें से कुछ को अमेरिका, रुस, फ्रांस, लंदन, ऑस्ट्रेलिया, एडिनबर्ग फेस्तिवल के अलावा भारत रंग महोत्सव (रानावि,NSD), संगीत नाटक अकादमी राष्ट्रीय महोत्सव, महिन्द्रा थिएटर महोत्सव, नेहरू सेंटर महोत्सव, मुंबई में भी प्रदर्शन करने के लिए आमंत्रित किया गया। ऐश्वर्य निधि द्वारा किया गया गांधारी एकल नाटक सिडनी और मेलबोर्न में भी दक्षिण एशिया दिवस पर प्रदर्शन के लिए अगस्त २००८ मै आमंत्रित किया गया था। 

गिरीश कर्नाड का तुगलक, भीष्म साहनी का हानूश, स्वदेश दीपक का कोर्ट मार्शल, गोविंद पुरुषोत्तम देशपांडे का अंतिम दिवस, गिरीश कर्नाड का रक्त कल्याण, महेश दत्ताणी का अंतिम समाधान, विजय तेंडुलकर का घासीराम कोतवाल, मुंशी प्रेमचंद का मोटॅ राम का सत्याग्रह, दूधनाथ सिंह का यम-गाथा,भीष्म साहनी का कबीरा खड़ा बाजार मॅ, उदय प्रकाश का वॉरेन हेस्टिंग्स का सान्ड्, राशि बनि के साथ भीष्म साहनी का माधवी एकल नाटक, गांधारी- ऐश्वर्य निधि के साथ एकल, लुसिन दुबे के साथ अनटाईटल एकल आदि। नाटकों में संगीत निर्देशक के रूप में कार्य किया।

 सन्दर्भ 

श्रेणी:हिन्दुस्तानी संगीत
स्पंज

स्पंज एक अमेरूदण्डी, छिद्रधारी या रन्ध्रधारी संघ का सामुद्रिक जीव है। सामान्यतः ये असममित होते हैं। ये सब आद्यबहुकोशिक प्राणी हैं, जिनका शरीर संगठन कोशिकीय स्तर का है। स्पंजों में जल परिवहन तथा नाल-तन्त्र पाया जाता है। जल सूक्ष्म रन्ध्र (ऑस्टिया) द्वारा शरीर की केन्द्रीय स्पंज गुहा (स्पंजोसील) में प्रवेश करता है तथा बड़े रन्ध्र (प्रास्य) द्वारा बाहर निकलता है। जल परिवहन का यह रास्ता खाद्य भण्डारण, श्वसन तथा अपशिष्ट पदार्थों के उत्सर्जन में सहायक होता है। खोएनोसाइट या कॉलर कोशिकाएँ स्पंजगुहा तथा नाल-तन्त्र को स्तरित करती हैं। कोशिकाओं में अन्तराकोशिक पाचन होता। कंकाल शरीर को आधार प्रदान करता है। जो कटिकाओं तथा स्पंजिन तन्त्वों का बना होता है। इनका शरीर spicules एवं स्टंप रेशो से बना होता है।
इनके आर्थिक महत्व भी है।
1. इनका उपयोग औषधि बनाने मे होता है।
2. स्नान मे बार स्पंज के रुप मे होता है।

स्पंज में नर तथा मादा पृथक् नहीं होते। वे उभयलिंगी होते हैं। अण्डे तथा वीर्याणु दोनों एक द्वारा ही बनाए जाते हैं। उनमें अलैंगिक जनन विखण्डन द्वारा तथा लैंगिक जनन युग्मकों द्वारा होता हैं। निषेचन आन्तरिक होता तथा परिवर्धन अप्रत्यक्ष होता है, जिसमें वयस्क से भिन्न आकृति को डिम्भावस्था पाई जाती है। उदाहरणार्थ साइकन (साइफा), स्पांजिल्ला (स्वच्छ जलीय स्पंज) तथा यूस्पंजिया।

 इन्हें भी देखें 
 समुद्री जीवविज्ञान

 बाहरी कड़ियाँ 

श्रेणी:पोरीफेरा
श्रेणी:अकशेरुक
श्रेणी:प्राणी विज्ञान
श्रेणी:प्राणी संघ
फ्रांसिस कोलेंस

फ्रांसिस एस कॉलिन्स (जन्म 14 अप्रैल, 1950), एम.डी., पी.एच.डी, एक अमेरिकी चिकित्सक, जेनेटिसिस्ट थे, जिन्हें उनके जीन संबंधी रोगों पर महान खिज कार्य के लिए याद किया जाता है। इसके साथ ही वे मानव जीनोम परियोजना के अध्यक्ष भि थे। वे नेशनल ह्यूमन जीनोम रिसर्च इन्स्टीट्यूट के निदेशक भी रहे हैं। 

 सन्दर्भ 

 बाहरी कड़ियां 

 Breaking the Code: Francis Collins' take on God and DNA
 Director Francis Collins' Biography from genome.gov
 Commencement Address, University of Virginia, May 20, 2001
 2087-2220484,00.html "I’ve found God, says man who cracked the genome", The Times, June 11, 2006
 The believer, Salon.com article on his religious beliefs
 Science Friday: Science and Religion, with Collins
 Religion & Ethics Newsweekly: Interview transcript
 "Falsified Data Found in Gene Studies", NY Times article on scientific misconduct by a graduate student in Collins's NIH laboratory
 On-line video of a lecture entitled The Language of God: A Believer Looks at the Human Genome given at the 2006 meeting of the American Scientific Affiliation
 Interview on CNN on Anderson Cooper's "What is a Christian?" on Youtube
 Sam Harris: The Language of Ignorance, His review of "The Language of God", Truthdig, Aug 15, 2006
 Francis Collins talks to Nigel Bovey of The War Cry (part1)
 Francis Collins talks to Nigel Bovey of The War Cry (part2)

श्रेणी:1950 में जन्मे लोग
श्रेणी:जीवित लोग
श्रेणी:अमेरिकी जेनेटिसिस्ट